Държавен вестник, бр. 6, 2026 г., стр. 9

БРОЙ  6	
Д Ъ Р Ж А В Е Н  В Е С Т Н И К 	
СТР.  9   
Раздел 11.04. Услугите, предоставяни от 
Банката в България при упражняването 
на официалните дейности, не подлежат на 
каквато и да е форма на данъчно облагане 
(включително данък върху добавената стой­
ност), доколкото такова освобождаване не е в 
противоречие с българското законодателство, 
прилагащо приложимите изисквания на Ев­
ропейския съюз.
Раздел 11.05. Всички вносни и местни 
стоки, оборудване, материали, дейности и 
услуги, включително консултантски услуги, 
използвани при предоставянето на техническа 
помощ и инвестиционни безвъзмездни сред­
ства, финансирани от безвъзмездни фондове, 
се освобождават от всякакви данъци, мита 
или всякакви други такси, начисления или 
задължителни плащания, налагани от или на 
територията на България, доколкото това осво­
бождаване не е в противоречие с българското 
законодателство, прилагащо приложимите 
изисквания на Европейския съюз.
Раздел 11.06. Стойността на техническата 
помощ и инвестиционните безвъзмездни сред­
ства, както и всички безвъзмездни средства, 
се освобождават от корпоративен данък, на­
ложен от или на територията на България, и 
няма да бъдат или да се считат за облагаема 
полза или облагаем доход на субекта, който 
може пряко или непряко да се възползва от 
такава техническа помощ, инвестиционни 
безвъзмездни средства и/или безвъзмездни 
средства.
Член 12. Финансови дейности
Раздел 12.01. Независимо от финансовия 
контрол, разпоредбите или мораториума от 
всякакъв характер, които иначе могат да 
бъдат налице или периодично прилагани, 
Банката, в съответствие с разпоредбите на 
Споразумението за създаване на Банката, в 
България може свободно:
a) да купува, държи и се разпорежда с 
всякакви средства, валути, финансови 
инструменти и ценни книжа, да управля­
ва сметки във всяка валута, да участва 
във финансови трансакции и да сключва 
финансови договори;
b) да прехвърля своите средства, валути, 
финансови инструменти и ценни книжа, 
включително ипотеки, към или от Бъл­
гария, от или към всяка друга държава 
или в рамките на България и да кон­
вертира всяка валута, която притежава, 
във всяка друга валута; и/или
c) да заема и дава назаем пари в закон­
ната валута на България, при условие 
че Банката ще поиска предварителното 
одобрение на Република България, пред­
ставлявана от министъра на финансите, 
за всяко издаване на задължения на 
Банката в България и/или за продажба 
на облигации, деноминирани в законната 
валута на България.
Член 13. Свобода при провеждане на срещи 
и дискусии
Раздел 13.01. Банката има право да свиква 
срещи и всякакви комисии, комитети или 
подгрупи на такива срещи (включително 
всякакви международни конференции или 
други събирания, организирани и/или свикани 
от Банката) в помещенията на Постоянния 
местен офис и на други места, по собствено 
усмотрение на Банката, на територията на 
България.
Раздел 13.02. На срещи, свикани от Банката, 
България или съответната отговорна агенция 
гарантира, че няма пречки пред пълната 
свобода на обсъждане и вземане на решения 
на такива срещи.
Член 14. Транспорт и комуникация 
(съобщения)
Раздел 14.01. Всяка комуникация до и 
от Постоянния местен офис, независимо от 
средствата или под каквато и да е форма, ще 
бъдат имунизирани срещу цензура и всяка 
друга форма на прихващане или намеса. 
Раздел 14.02. Банката има право в България 
да използва кодове и да изпраща и получава 
кореспонденция и други комуникации чрез 
куриер или в запечатани чанти/торби, които 
имат имунитет, привилегии и освобождавания 
от задължения не по-малко благоприятни 
от тези, предоставени на дипломатическите 
куриери и чанти.
Раздел 14.03. Банката и нейният Персонал 
имат достъп до подходящи комуникационни 
мрежи и оборудване на България и могат 
също така да използват свое собствено кому­
никационно оборудване, включително сате­
литно, мобилно и/или друго комуникационно 
оборудване.
Раздел 14.04. Със съгласието на България 
или на съответната оторизирана агенция 
Банката може да инсталира и работи в бъл­
гарски телекомуникационни съоръжения от 
точка до точка и в други комуникационни и 
предавателни съоръжения, които може да са 
необходими за улесняване на комуникациите 
с Постоянния местен офис както от България, 
така и извън нея.
Раздел 14.05. Безжичните комуникационни 
устройства могат да се използват в съот­
ветствие с нормативната правна рамка на 
България относно радиокомуникациите и 
разпоредбите на Международния съюз по 
далекосъобщения (ITU) до степента, която 
не е в противоречие на това Споразумение и 
без да се засягат разпоредбите на настоящото.
Раздел 14.06. По отношение на официалните 
комуникации (включително без ограничение 
поща, имейл и електронна кореспонденция,